Områdechef for Produktionen, Hospitalsapoteket Region Midtjylland | Pharmadanmark
Home - Områdechef for Produktionen, Hospitalsapoteket Region Midtjylland
Områdechef for Produktionen, Hospitalsapoteket Region Midtjylland
Er du en erfaren leder, der kan sætte en strategisk retning og nå i mål? Kan du skabe resultater gennem andre? Kan du lede udviklingen af vores produktion til en moderne og rationel produktion på fremtidens hospitalsapotek.
Så er du måske vores nye områdechef for produktionen?
Hospitalsapoteket er i gang med en stor transformation. Vi bygger nyt Hospitalsapotek i Skejby og skal i 2023 indtage de nye produktionsfaciliteter med øget automatisering og nye rutiner. Det kræver en stor forberedelse.
Som områdechef for produktionen får du ansvar for den samlede produktion på Hospitalsapoteket samt ansvar for områdets strategiske målsætning og udvikling. Aseptisk produktion, kliniske forsøg og automatisering vil blive en del af din hverdag.
Du refererer til Hospitalsapotekeren, og du bliver en del af Hospitalsapotekets chefgruppe bestående af 5 områdechefer og Hospitalsapotekeren.
Som produktionschef bliver du sammen med dine funktionsledere ansvarlig for udvikling og optimering af produktionsområdet, så vi med høj kvalitet og patientsikkerhed producerer og leverer lægemider til både indlagte patienter og patienter til behandling i eget hjem. For at understøtte sundhedsvæsenet bedst muligt skal du sikre tæt dialog med vores samarbejdspartnere i klinikken.
Du bliver leder for fire funktionsledere, som leder funktioner på vores matrikler henholdsvis i Aarhus og Herning. Der er ca. 130 medarbejdere i produktionsområdet fordelt på cytostatikaproduktion, antibiotikaproduktion og serviceproduktion. Du skal sikre sammenhæng og samarbejde mellem produktionsfunktionerne og de øvrige områder på apoteket.
Hospitalsapoteket er en organisation, hvor vi lægger vægt på, at beslutninger træffes decentralt. Du skal som leder kunne understøtte en decentral beslutningskompetence, og du skal selv kunne træffe beslutninger uden at kunne detaljen.
Vi er i fuld gang med at forberede byggeri af nyt Hospitalsapotek, og vi forventer, at du udvikler produktionen til en moderne og rationel produktion i fremtidens hospitalsapotek.
Du har ledelseserfaring og gerne på strategisk niveau
Du har et godt kvalitetsfundament og kendskab til GMP herunder aseptisk produktion
Du har stærke personlige og ledelsesmæssige egenskaber som tydelighed, lydhørhed og ordentlighed.
Du er strategisk og har talent for at bygge relationer præget af tillid og troværdighed, både på apoteket og blandt øvrige samarbejdspartnere.
Du er mål- og resultatorienteret, har gennemslagskraft og kan lede gennem dialog i respekt for lederes og medarbejderes forskellige talenter og faglighed.
Du er naturligt inddragende og evner samtidig at udstikke en klar retning
Du kan delegere, følge op og sikre afslutning af opgaver
Du har gode kommunikationsevner på dansk og engelsk, i skrift og tale.
Om Hospitalsapoteket
Hospitalsapoteket er en selvstændig, tværgående organisation i Region Midtjylland med funktioner på alle regionens hospitaler. Vi er 370 medarbejdere, har en omsætning på 2 milliarder kroner årligt og en bred opgaveportefølje, hvor opgaverne løses af medarbejdere med mange forskellige fagligheder.
Hospitalsapoteket har fokus på trivsel, samarbejde og gode relationer på tværs af afdelingerne med ledere, der tager ansvar for helheden.
Apoteket skal rådgive om, fremstille og levere medicin på patientens præmisser, være en integreret del af klinikken og bidrage til de rigtige lægemiddelvalg.
Hospitalsapoteket har bl.a. fokus på at:
være i front gennem forskning, udvikling og tværfagligt samarbejde både regionalt, nationalt og internationalt
sikre effektivitet og kvalitet – bl.a. gennem automatisering
understøtte den nationale kvalitetsdagsorden
En ansættelse hos os er betinget af en tilfredsstillende børneattest. Der er 3 måneders prøvetid.
Der er tale om en fast stilling med start den 1. juni. Din arbejdsplads vil være på Nørrebrogade 44, 8000 Århus C.
Hvis du har spørgsmål eller vil vide mere om stillingen, er du velkommen til at kontakte
Hospitalsapoteker Susie Vand, tlf. 29627895.
Læs mere om Hospitalsapoteket Region Midtjylland på www.hospitalsapoteket.rm.dk
Ansøgningsfristen er onsdag den 1. april.
Vi forventer at holde første samtale den 15. april og anden samtale den 21. april. Kandidater, der går videre til anden samtale, vil forud for anden samtale blive bedt om at gennemføre en personprofiltest. Tilbagemelding på personprofiltest vil ske den 21. april.